open-index/open-wikipedia-markdown huggingface dataset:
Christiansfeld kommune

**Christiansfeld kommune** er en tidligere kommune i Sønderjyllands amt i Danmark. Kommunen ble dannet ved kommunalreformen i 1970, og innlemmet i nye Kolding kommune i Region Syddanmark ved kommune- og regionreformen 2005–07.

Byen og administrasjonssenteret Christiansfeld ble grunnlagt i 1773 av Herrnutterne som et hovedkvarter for Brødremenigheten i Danmark, og er oppkalt etter kong Christian VII.

## Borgermestre
* Jørgen F. From (V) 1994–2007
* Holger H. Hansen (K) 1990–1994
* Bent Skriver (Lokal liste) 1974–1990
* Niels Ebbesen Hansen (Lokal liste) 1970–1974

## Referanser
Gates of Fire

***Gates of Fire*** er en roman fra 1998 skrevet av Steven Pressfield som gjenforteller slaget ved Thermopylene gjennom Xeones, en spartansk væpner og den eneste overlevende i slaget.

Ved Thermopylene satte de allierte greske nasjonene ut en liten styrke på mellom fire og syv tusen greske tunge infanterister mot den invaderende persiske hæren som Pressfield setter til to millioner. En styrke på tre hundre spartanere, krigere som var valgt ut både fordi de var dyktige, men også fordi de var fedre til mannlige barn som kunne føre deres slekt videre etter det som var et selvmordsoppdrag.

Thermopylene ble valgt for sin strategiske posisjon, et trangt pass som var avgrenset av en fjellvegg på den ene siden og en klippe ned til havet på den andre siden, for å begrense fordelen perserne hadde i sitt antall og for å gi de greske allierte nok tid til å gjøre klar en større hovedstyrke for å forsvare seg mot perserne.

Xeones blir kritisk såret i slaget, men den persiske kong Xerxes I beordrer sine leger om å gjøre alle forsøk på å holde den fangede væpneren i live.

Mye av fortellingen utforsker det spartanske samfunnet, agogen og heltedådene til flere dusin spartanere, inkludert deres kong Leonidas I, den olympiske mesteren Polynikes, en ung spartansk kriger som het Aleksandros og den spartanske offiseren Dienekes. Pressfield bruker detaljerte beskrivelser av den spartanske falanksen i slaget, i tillegg til den overlegne treningen og disiplinen til de spartanske krigerne.
Kodenavn Hunter

***Kodenavn Hunter*** er en norsk kriminalserie som gikk på NRK1 fra 2007 til 2008. Serien handlet om Hunter-teamet som jobber mot et organisert, kriminelt miljø i Oslo med forgreninger til utlandet.

Premieren ble sett av . Premieren av andre sesong ble sett av , men etter det falt mange i fra og tallene ble liggende på i overkant av .

Ane Dahl Torp vant Gullruten 2007 i kategorien beste kvinnelige skuespiller for sin rolle i serien mens Fredrik Berg vant fagprisen for beste lyddesign under Gullruten 2009. Serien er utgitt i bokform av krimforfatter Jørn Lier Horst.

## Handling
Historien begynner med at en intens kapring av en fange-transport ved å bruke en brann, og dette fører til at en ny hemmelig politi-enhet kalt HUNTER blir grunnlagt. De som hadde stoppet fange-transporten stikker snart av i et svensk helikopter, og de tilhører en internasjonal kriminell gruppe - som HUNTER er nødt til å stoppe, før de kriminelle gjør enda mer skade.

Medlemmene av denne spesialiserte HUNTER-gruppen følger ikke alltid regelverket, men de oppnår også resultater. Lederen for gruppen heter Dan W. (spilt av Jan Sælid) som sier at han bare er en analytiker.

## Skuespillere
* Mads Ousdal – Bjørn Rønningen (sesong 1–2)
* Ane Dahl Torp – Gisela Søderlund / «Kikki» (sesong 1–2)
* Kristoffer Joner – Frode Muller / «Jonna» (sesong 1)
* Jan Sælid – Dan Wester (sesong 1–2)
* Laila Goody – Carina Bredesen (sesong 1–2)
* Petronella Barker – Christine Hoff (sesong 1)
* Alexandra Rapaport – Maria Milinkovich (sesong 1)
* Dag Malmberg – Ingemar Bergquist (sesong 1)
* Svein Tindberg – Ola Gjessing (sesong 1–2)
* Pia Tjelta – Sigrid Evjen (sesong 2)
* Kåre Conradi – Øystein Sæther (sesong 2)
* Ingjerd Egeberg – Solveig Melbye (sesong 2)
* Kari-Ann Grønsund – Vivian Bredesen (sesong 1–2)
* Bjørn Skagestad – Cato Bredesen (sesong 1–2)
* Andrine Sæther – Vibeke Rønningen (sesong 1)
* Vera Rudi – Kaja (sesong 1)
* Christian Skolmen – Thomas Gudim (sesong 1)
* Kim Sørensen – Rudi Meyer (sesong 1–2)
* Kristoffer Joner – John Erik Paulsen / "Jonna" (sesong 1–2)
* Kim Haugen – Mads Høgberg (sesong 1–2)
* Thea Stabell – Anne Marie Kildal (sesong 1–2)
* Daud Mirza – Børge Amundsen (sesong 1)
* Gisken Armand – Runa Schøll (sesong 1–2)
* Turid Gunnes – Gunhild Hauge (sesong 1–2)
* Per Morberg – Leffe (sesong 1)
* Stig Henrik Hoff – Ulrik (sesong 2)
* Ove Christian Owe – delta leder (sesong 1–2)
* Leon Bashir – Rashid Amadi (sesong 1)
* Kalle Øby – Brannmann (sesong 1)

## Referanser


## Eksterne lenker
*
Sergej Martsjuk

**Sergej Vasiljevitsj Martsjuk** (russisk *Сергей Васильевич Марчук* (født 13. april 1952 i Moskva, død 25. august 2016) var en russisk skøyteløper. Han representerte Sovjetunionen.

Martsjuk ble europamester i 1978 og tok bronse i VM samme år. Han ble den første som gikk under 4 blank på  meter da han fikk tiden 3.56,65 på Medeobanen i mars 1977. Det skulle gå 15 år før noen underskred denne tiden, men den ble aldri godkjent som verdensrekord. Han var også den første som gikk under 7 blank på  meter, i en landskamp mot Norge på Medeobanen i mars 1977, men denne tiden ble slått av Kay Arne Stenshjemmet senere i samme stevne.

Han overtok ledelsen av Adelskalenderen etter rekordløpene på Medeo i 1977, og han beholdt denne ledelsen til Jan Egil Storholt gikk forbi ham i et stevne i mars 1978.

## Personlige rekorder

## Referanser




## Eksterne lenker
* 
*  Sergei Martchuk på www.ISU.html.infostradasports.com
*  Sergej Martsjuk på Jakub Majerski's Speedskating database (Adelskalender distanser og sammenlagt)
*  Sergey Marchuk på The-Sports.org (noen resultater)
*
Spongdal skole

**Spongdal skole** er en kombinert barne- og ungdomsskole på Spongdal på Byneset i Trondheim kommune. Hvert trinn på barneskolen består av én klasse, mens de tre trinnene på ungdomsskolen har to til tre klasser.

I tillegg til å motta sine egne elever, mottar ungdomsskoletrinnet på Spongdal elever fra barneskolene Nypvang og Rye. Antallet elever fra hver av barneskolene utgjør cirka 1/3 av elevene på ungdomstrinnet. 

Skolens elevtall er 350, hvorav 150 på barneskolen og 200 på ungdomsskolen. Skolens rektor var Marianne Uran Løkken. Nå er Vibeke Norum Aune rektor.

Bygningsmassen ved skolen er av noe variabel kvalitet. De eldste bygningene ble bygget i 1959. Da skolen ble utvidet til ungdomsskole ble nytt bygg ferdigstilt i 1971. I 1996/1997 ble skolen tilført et nytt påbygg som i dag blant annet huser SFO.

I 2014 ble en ny skole bygget, og elevene ble flyttet dit.
Den gamle skolen er blitt sagt skal bli leiligheter. 

Skolen var også den første i Trondheim til å ha en elev som leder av brukerråd (tidligere enhetsstyre).
Fylkesvei 6966

**Fylkesvei 6966 (Fv6966)** går mellom Moan og Skjelstad i Steinkjer kommune.

Tidligere var strekningen mellom Moan og Skjølågrinda del av riksvei 762.

Før Trøndelag fylke ble opprettet 1. januar 2018 hadde veien betegnelsen Fylkesvei 266 (Nord-Trøndelag).

## Kommuner og knutepunkter

## Referanser


## Eksterne lenker
* Vegvesenets vegkart 
*
Rizal

**Rizal** er en filippinsk provins i landsdelen Luzon. Den ligger øst for Manila, i regionen Calabarzon. Provinsen grenser mot Metro Manila i vest, provinsen Bulacan i nord, Quezon i øst og Laguna i syd. Provinshovedstad  er Antipolo City, men Rizal grenser i syd også mot Laguna de Bay, Filippinenes største innsjø.

## Politisk inndeling
Batangas er delt i 1 "city" (bykommune) og 13 "municipalities" (landkommuner).

### Bykommuner (cities)
*Antipolo City

### Landkommuner (municipalities)
*Angono
*Baras
*Binangonan
*Cainta
*Cardona
*Jalajala
*Morong
*Pililla
*Rodriguez 
*San Mateo 
*Tanay  
*Taytay
*Teresa

## Eksterne lenker
*
Palo santo

***Palo santo*** (fra spansk: «hellig tre») kan referere til:
* Lignum vitae, ved fra trearter fra slekten *[[Guaiacum]]*, fra tropiske og subtropiske områder av Amerika
* *[[Bulnesia sarmientoi]]*, en treart fra Gran Chaco-området i Sør-Amerika
* *[[Bursera graveolens]]*, en treart fra Gran Chaco-området i Sør-Amerika
* Palo Santo (album), det fjerde musikkalbumet til indierock-bandet Shearwater
Melwood

**Melwood** i West Derby i Liverpool er det tidligere treningsanlegget til Liverpool FC sitt herrelag og siden 2023 treningsanlegget for Liverpool FC Women 

Det ligger i West Derby-området av Liverpool, og har vært Liverpools hjemsted siden midten av 1950-årene, området tilhørte før dette St Francis Xavier, en lokal skole i området. Den ble på den tiden brukt av skolen til og sparke fotball på av skoleguttene, den ble oppkalt etter Fader Melling og Fader Woodlock som hjalp skoleguttene å sparke fotball. I 1959 var banen i elendig stand, men Bill Shankly gjorde den om til et førsteklasses treningsfelt. Da introduserte han såkalte «Five-a-side» kamper, «Pass and Move» og «gjør det enkelt» filosofien.

I januar 2001 ble Millenium Pavilion bygd der, med alle slags moderne fasiliteter med pressesenter og avslappingsomeråder for spillerne.

I november 2020 flyttet klubben til Kirkby og et nytt treningsanlegg kalt AXA training centre.  

I juni 2023 ble det klart at klubben kjøpte tilbake anlegget og det nå vil være treningsanlegg for kvinnelaget  

## Eksterne lenker
* 
* Melwoods historie fra Livereweb.org.uk 
* Bilder og informasjon om Melwood fra Liverpoolfc.tv
Fjellhamar Stallions

**Fjellhamar Stallions** er et basketlag i Lørenskog som spiller i BLNO. Laget rykket opp fra 1. divisjon i 2005/06-sesongen. Fjellhamar Stallions tilhører Fjellhamar Basketballklubb og spiller sine hjemmekamper i Lørenskoghallen. I 2006/07-sesongen coaches laget av tidligere spiller Stian Engebregtsen. Laget har en typisk run-and-gun spillestil med fokus på fastbreak og tre-poengere.

## Spillerstall 2007-2008

## Trenerstab

*Hovedtrener: Stian Engebretsen

*Assistenttrener: Patxi Exposito

*Assistenttrener: Martin Raz

*Assistenttrener: Espen Gjerde

*Manager:  Fredrik Skyberg

## Spillerstall 2006-2007

## Trenerstab

*Hovedtrener: Stian Engebretsen

*Assistenttrener: Kjetil Jahrsengene

*Manager:  Fredrik Skyberg

## Tidligere sesonger

**Spillerstall 2005/2006**

* Jan-Terje Normann
* Glen Roger Rønning 
* Inge Snippen
* Alf Egeland
* Anders Wålberg
* Kristian Osland
* Stephen Sliwinski
* Vegard Ludvigsen
* Andreas Thorsteinsen
* Alexander Frang
* Kim-Tore Grimshei
* Ulv Hanssen
* Kim Andresen
* Willy Sharma

**Trener:** Patxi Exposito

**Spillerstall 2004/2005**

* Jan-Terje Normann
* Fredrik Skyberg 
* Inge Snippen
* Øystein Skår
* Anders Wålberg
* Marius Sandvik
* Bjarne Moen
* Vegard Ludvigsen
* Knut Harald Ollendorff
* Alexander Frang
* Kim-Tore Grimshei
* Ulv Hanssen
* Kim Andresen
* Lasse Sæther
* Thomas Andersen
* Hakan Cemal Pandul

**Trener:** Patxi Exposito

**Spillerstall 2003/2004**

* Jan-Terje Normann
* Fredrik Skyberg 
* Atle Sengebusch
* Øystein Skår
* Anders Wålberg
* Pål Gjerde
* Bjarne Moen
* Vegard Ludvigsen
* Mathias Pedersen
* Jan Espen Gjerde
* Kim-Tore Grimshei
* Ulv Hanssen
* Kim Andresen
* Stian Engebretsen

**Trener:** Patxi Exposito

**Spillerstall 2001/2002**

* Jan-Terje Normann
* Fredrik Skyberg 
* Tomas Torgersen
* Øystein Skår
* Pål Gjerde
* Ole Kenneth Mørk
* Anders Weinholdt
* Mathias Pedersen
* Freddy Stavdal
* Kim-Tore Grimshei
* Ulv Hanssen
* Kim Andresen
* Stian Engebretsen
* Ole Petter Walle
* Stig Langseth
* Vegard Thoresen

**Trener:** Martin Raz
Kromosom 11

**Kromosom 11** er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 134 millioner basepar som er byggematerialet til DNA. Kromosom 11 står for mellom 4 % og 4,5 % av den totale mengden DNA i cellene.

Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 11 inneholder omtrent 2100 gen.

## Viktige gen
* HBB
* HMBS
* HRAS
* KCNQ1
* PAX6

## Sykdommer, fysiske og psykiske misdannelser
* Brystkreft 
* Charcot-Marie-Tooths sykdom
* Familiær middelhavsfeber 
* Usher syndrom

## Eksterne lenker
* UiB om kromosom
* What Can Our Chromosomes Tell Us?
* Random Orientation of Chromosomes
Fiolslekten

* engfiol
* fjellfiol
* lodnefiol
* lundfiol
* marsfiol
* myrfiol
* skogfiol
* stemorsblomst
* *[[Viola arvensis]]*
* *[[Viola banksii]]*
* *[[Viola canina]]*

**Fiolslekten** (latin: *Viola*) er en slekt av frøplanter i fiolfamilien. De fleste artene er flerårige planter, men enkelte er ettårige, og noen er små busker. De har vanligvis hjerteformede blader og asymmetriske blomster med fire oppovervendte eller vifteformede kronblader, to på hver side, og ett bredt, lavere kronblad som peker ned. Mange arter kan gjenkjennes på kronbladene.

Fargen på blomstene varierer. Mange arter er fiolette som navnet antyder, andre er blå, gule, hvite eller kremfargede. Noen arter har tofargede blader, ofte blått og gult.

## Arter i Norden

***Viola*** L. – Fiolslekta
* *Viola biflora* L. subsp. biflora – Fjellfiol
* *Viola tricolor* L. – Stemorsblomst
** *Viola tricolor tricolor* – Vanlig stemorsblom
** *Viola tricolor curtisii* (E.Forst.) Syme – Sandstemorsblom
* *Viola arvensis* Murray – Åkerstemorsblom
* *Viola cornuta* L. – Hornfiol (forvillet)
* *Viola × wittrockiana* Gams ex Kappert – Hagestemorsblom (forvillet)
* *Viola selkirkii* Pursh ex Goldie – Dalfiol
* *Viola epipsila* Ledeb. subsp. epipsila – Stor myrfiol
* *Viola palustris* L.	subsp. palustris – Myrfiol 
* *Viola rupestris* F.W.Schmidt – Sandfiol
** *Viola rupestris rupestris* – Vanlig sandfiol
** *Viola rupestris relicta* Jalas – Kalkfiol	
* *Viola reichenbachiana* Jordan ex Boreau – Lundfiol
* *Viola persicifolia* Schreb. – Bleikfiol
* *Viola riviniana* Rchb. – Skogfiol
* *Viola mirabilis* L. – Krattfiol
* *Viola uliginosa* Besser – Sumpfiol
* *Viola stagnina* Kit. – Bleikfiol
* *Viola canina* L. – Engfiol + Lifiol
* *Viola pumila* Chaix – Dvergfiol (Sverige)
* *Viola elatior* Fr. – Storfiol (Sverige)
* *Viola alba* Besser subsp. alba – Hvitfiol (Sverige)
* *Viola odorata* L. – Marsfiol (forvillet)
* *Viola suavis* M.Bieb. – Fagerfiol (forvillet)
* *Viola collina* Besser – Bakkefiol 
* *Viola hirta* L. – Lodnefiol

Kilde:
Flora Nordica bd. 6, ined.
Artsdatabanken

## Eksterne lenker
*
Loki n’ Roll

***Loki n' Roll*** er den japanske rockeartisten Közis andre soloalbum. Det ble utgitt i 3&nbsp;000 eksemplarer 17. mai 2006, hvorav noen inneholdt et signert postkort.

## Sporliste
#«Cabinet»  
#«Loki n' Roll»  
#«Babylo»  
#«Que Sera Sera»  
#«Curious Nuance»  
#«Who's Mind»  
#«Night Creature»  
#«The Eyes»  
#«I'm Not» 

## Kilder
*
Årets spellemann

**Årets spellemann** er et vandretrofé som deles ut hvert år under Spellemannprisen. Utmerkelsen går til en norsk artist eller gruppe som har utmerket seg særskilt i året som har gått. Vinneren kåres på fritt grunnlag av en spesialjury. Prisen ble delt ut første gang under Spellemannprisen 1985 i 1986, og gikk da til a-ha.

## Om prisen
I motsetning til de fleste andre prisene under Spellemannprisen, der en fagjury stemmer fram en vinner ut fra påmeldte artister, er det en spesialjury som kårer vinneren av Årets Spellemann på fritt grunnlag. Det blir i kåringen også lagt vekt på artistopptreden, kommersiell suksess og plateutgivelser. Vinneren får en bronsestatuett utformet som en grammofonspiller i sin besittelse i ett år. Det er som regel det forrige årets vinner som deler ut prisen. Statuetten er laget av skulptøren Erlingur Jónsson.

En forløper til Årets spellemann ble delt ut under navnet årets artist til The Monroes i 1983 og Åge Aleksandersen i 1984. Prisen var den første av tilleggsklassen som ble innført i tillegg til de eksisterende sjangerbestemte klassene. Senere har også årets nykommer, årets hit og årets musikkvideo blitt innført som tilleggsklasser. Prisen deles ut på tvers av de sjangerbestemte klassene og blir betraktet som den gjeveste av prisene under Spellemannprisen. Frem til og med 1988-utdelingen ble det på forhånd offentliggjort nominasjoner til prisen på samme måte som i andre klasser.

Innføringen av prisen og forløperen årets artist gjorde det også mulig å vinne to priser samme år, noe The Monroes gjorde første gang den ble delt ut, og flere har gjort etter dem. Visesangeren Øystein Sunde og rapduoen Karpe er de eneste som er blitt kåret til årets spellemann to ganger. Øystein Sunde har i tillegg vunnet prisen en gang sammen med Gitarkameratene. Morten Abel og Morten Harket har begge blitt kåret til årets spellemann både som soloartist og sammen med band, henholdsvis The September When og a-ha.

## Vinnere av Årets spellemann
Under er en liste over alle vinnerne siden starten i 1985. Liste over vinnerne og nominerte til prisen finnes på Spellemannprisens offisielle nettsider. 

## Referanser


## Eksterne lenker
*
Muskatell

**Muskatell** er en stor familie med vindruer som kjennetegnes av flott aroma, og i motsetning til de fleste andre vindruer er de også gode spisedruer. Brukes mest i søte dessertviner.

Muskatell-druen er opphav til Piemontes mest berømte hvitviner som er søte. Det er den beste varianten av muskatell-druen, *muscat blanc à petit grains*, som dyrkes i Piemonte. Druen har en utrolig sterk aromakarakter og et preg av blomster og eksotisk krydder.

Muskatell-navnet er i dag nokså belastet da mye av den vin som selges under dette navnet i dagens vinmarked er klisne og uinteressante produkter. Dette er bare i liten grad tilfelle for Piemontes muskatell-viner. De beste representerer noe av det ypperste av viner som denne druen kan fremskaffe.
Cecilie Nissen

**Cecilie Marie Tigerstierne** **Nissen** (født 1966) er en norsk billedkunstner, skribent, og politiker (V) bosatt i Kristiansand.

Hun er utdannet ved Kunstakademiet i Trondheim (1995&ndash;1999) og Universitetet i Oslo (1992). Nissen var medlem av kunstnergruppen Acme fra 1997–2003 og er medlem av kunstnerduoen Zulu. 

Hun har deltatt på «Biennale Syd», og hun har deltatt på «Norske Bilder» flere ganger. Hun har utsmykket rom 410 på Refsnes Gods, og hun har mottatt flere stipendier.

Nissen arbeider med maleri som bærer tydelige spor etter den håndverksmessige prosessen, med referanser til maleriets historie. Tradisjonen problematiseres idet hun setter bildene sammen til montasjer. Hun komponerer lerretene til en helhet som kan dekke store veggflater. Maleriene blir slik en del av de arkitektoniske omgivelsene i gallerirommet. Motivene er hentet fra omgivelser vi alle kan relatere til, som interiører fra dagliglivet, «snapshots» av mennesker, eller utsnitt av natur eller arkitektoniske detaljer.

Kunst- og formidlingsprosjektet Zulu fokuserer på det grunnleggende, menneskelige begjær etter å skape figurer og verdener, og ønsker at arbeidene skal utløse en enkel kommunikasjonsprosess, hvor betrakteren skal kunne projisere egne psykologiske eller følelsesmessige assosiasjoner inn i verket. Zulu ble i 2011 nominert til Gullsekken.

Nissen er nestleder i Christianssands Kunstforening og var aktiv bystyrekandidat for Kristiansand Venstre i perioden 2015–2019.

## Utstillinger (utvalg)

* 1998 Galleri F15
* 1999 Botkyrka konsthall
* 2000 UKS galleri
* 2002 Galleri Brandstrup, Oslo
* 2003 Hå gamle prestegård
* 2004 Rogaland kunstnersenter, Trøndelag Senter for Samtidskunst, Konstepidemin, Göteborg
* 2008 Galleri Henrik Gerner
* 2010 SKMU Sørlandets kunstmuseum

## Stipender

* 1999 Debutantstøtte, Norsk Kulturråd  
* 2000 Statens arbeidsstipend for yngre kunstnere, 2 år 
* 2002 Vederlagsfondets stipend
* 2005 BKH ettårig arbeidsstipend  
* 2007 Kunstnerstipend, Vest-Agder Fylkeskommune
* 2009 Art Start, Innovasjon Norge, Agder 
* 2023 Vederlagsfondets stipend 
* 2013 Statens diversestipend 
* 2024 Vederlagsfondets stipend
* 2024 Stipend BKH Agder 

## Verv

## Referanser


## Eksterne lenker
* Cecilie Nissen
* Zulu
* Omtale av utstilling
* Akershus kunstnersenter
*  UNGE KUNSTNERES SAMFUND
* Omtale av utstilling Jærbladet
* Listen omtaler av utstillinger
Annika Kjærgaard

**Annikafiore**, artistnavn for **Annika Eva Ingegerd Kjærgaard** (født *Johansson*; 1971) er en svensk sanger. Hun var medlem i gruppen Alcazar fra januar 1998 til august 2005.

## Biografi
Annika er født i Hässleholm, men oppvokst i Bjärnum i nordre Skåne.

Hun har sin utdannelse fra Balletakademin i Göteborg, hvor hun gikk i 3 år. Annika har tidligere koret for artisten Bo Martin Erik Eriksson (kjent som «E-Type»)  og vært medlem i gruppene The Dreamettes og Primitive Cool.

Annikas store gjennombrudd kom med pop-disco-gruppen Alcazar, hvor hun var et av fire medlemmer. Deres første hit «Crying at the discoteque» (2000/01) ble en stor hit i de fleste land i Europa, i tillegg til latinamerikanske land. Med tre album og 13 singler, hvorav et flertall solgte til gull eller platina, fikk Annika mye suksess med Alcazar, ikke bare ute i Europa, men også i hjemlandet Sverige. Den 27. juni 2007 ble det allment kjent gjennom en artikkel i Aftonbladet at Annika hadde sluttet Alcazar. Idag er hun en av medlemmene i gruppen *Avatar versus Eve* sammen med Mitch.

## Privat
Hun bor i Höllviken i Sør-Skåne sammen med sin mann Jeppe Kjærgaard. De giftet seg 25. september 2004. Annika og Jeppe fikk i desember 2007 en sønn. I mai 2014 fikk de en datter og en sønn.

## Diskografi
**Alcazar-album**
* 2000, 2001: *Casino*
* 2003, 2004: *Alcazarized*
* 2004, 2005: *Dancefloor Deluxe* (samlingsalbum)

**Alcazar singler**
* 1999: «Shine On»
* 2000: «Ritmo del Amor»
* 2001: «Crying at the Discoteque» 
* 2001: «Sexual Guarantee»
* 2002: «Don´t You Want Me»
* 2003: «Not a Sinner nor a Saint»
* 2003: «Ménage à trois» 
* 2003: «Someday»
* 2003: «Love Life»
* 2004: «This is the World We Live in» 
* 2004: «Physical» 
* 2004: «Here I Am»
* 2005: «Alcastar»
* 2005: «Start the Fire»

## Referanser


## Eksterne lenker
* 
* www.alcazarworld.com 
* Glamourfiore.tripod.com
Fylkesvei 7068

**Fylkesvei 7068 (Fv7068)** går mellom Aglen og Skomsvoll i Namsos kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 465 (Nord-Trøndelag).

## Kommuner og knutepunkter

*Endepunkt Aglen

 

## Eksterne lenker
* Vegvesenets vegkart 
* 
*
Palais Strozzi

**Palais Strozzi** er et palass i Wiens åttende distrikt, Josefstadt. 

Palasset var eid av adelsfamilien Strozzi, og ble bygd mellom 1699 og 1702 for grevinne Maria Katharina Strozzi født Khevenhüller. 

I dag ligger skattekontorene for distrikt 8, 16 og 17 i denne bygningen.

## Se også
* Palazzo Strozzi i Firenze

## Referanser


## Litteratur
* Hellmut Lorenz, Wilhelm G. Rizzi:  *Das barocke Gartenpalais Strozzi in Wien*. I: *Österreichische Zeitschrift für Kunst und Denkmalpflege* 61, 2007, 4, , s. 439–455.
Kromosom 12

**Kromosom 12** er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 133 millioner basepar som er byggematerialet til DNA. Kromosom 12 står for mellom 4% og 4,5% av den totale mengden DNA i cellene. 

Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 12 inneholder omtrent 1650 gen.   

## Viktige gen

* COL2A1
* NANOG
* PAH
* PTPN11

## Sykdommer, fysiske og psykiske misdannelser

* Parkinsons sykdom 
* Fenylketonuri
* Noonan syndrom 

## Eksterne lenker

* UiB om kromosom
* What Can Our Chromosomes Tell Us?
* Random Orientation of Chromosomes
Henkka Blacksmith

**Henri Seppälä** (født 1980 i Esbo) bedre kjent som Henkka T. Blacksmith, er bassist i det finske metal-bandet Children of Bodom.
Henkka er et vanlig kallenavn for Henri og *Seppä* betyr *blacksmith* på engelsk. Grunnen til t-en i midten av navnet er
at *Torso* er kallenavnet hans.

## Biografi
Henkka startet å spille gitar når han var elleve år.Han ble introdusert for heavy metal gjennom sin bror, som hørte på band som Slayer og Pantera.
Før det hadde han bare hørt om glam rock-band som Guns N' Roses og Poison. Som tiden gikk ble han mer interessert i heavy musikk.
Tidlig på 90-tallet oppdaget han black metal og death metal, band som Burzum, Dissection og Cannibal Corpse.
Han spilte i sitt første band som 13 åring. det het *Aivokasvain* (Brain Tumour). han var medlem i to år før han sluttet og byttet ut hovedinstrumentet sitt, til bass.

Når Samuli Miettinen sluttet i *[[Inearthed]]* (original navnet til Children of Bodom) i 1996, ble Henkka med i bandet og tok over 5-strengers bassen.
Han er frontmannen av bandet når det gjelder intervjuer og lignende.Grunnet at han kan snakke både finsk, svensk, engelsk og noe fransk.

Henkka studerer politisk vitenskap og politisk historie i universitetet i Helsingfors når han har tid, noe som ikke er særlig ofte. Han er også interessert i sport, og har en lidenskap for fotball og svømming. Henkka er helt bundet til Children of Bodom og har ingen sideprosjekter. Ifølge han er familie og bandet de to viktigste tingene i livet hans.

## Eksterne lenker
* 
* 
* Children of Bodom Offisiellel nettside
* Children Of Decadence – Children Of Bodom Engelsk Fanside/Forum 
* Scythes of Bodom: COBHC Fanside
Rega Research

**Rega Research Ltd.** er en britisk produsent av hi-fi-utstyr, grunnlagt i 1973.
Historisk er de mest kjent for Rega Planar-serien av platespillere, men har i de senere år utvidet produksjonen til en rekke andre hi-fi-produkter.

## Produkter
* Platespillere (og tilbehør). Modeller: P1 (Planar 1), P2, P3, P5, P7, P9, Planar 78
* CD-spillere. Modeller: Apollo, Planet, Saturn
* Forsterkere. Modeller: Brio, Cursa, Exon, Maia, Mira
* Radiomottakere. Modeller: Radio 3
* Høyttalere. Modeller: R1, R3, R5, R7, R9, R Vox

## Eksterne lenker
*
Franz Delitzsch

**Franz Julius Delitzsch** (født 23. februar 1813, Delitzsch i kongedømmet Sachsen i Rhinforbundet, død 4. mars 1890 i Leipzig i keiserriket Tyskland) var en tysk luthersk teolog med spesialfelt i hebraisk. Han hadde professorat i teologi ved universitetet i Rostock fra 1846 til 1850, i Erlangen frem til 1867, og deretter i Leipzig frem til sin død. Delitzsch skrev mange kommentarer til Bibelens bøker, om jødiske antikviteter, om bibelsk psykologi, om jødisk poesi og om kristne apologeter.

Han forsvarte det jødiske samfunnet mot anti-semittistiske angrep og oversatte NT til hebraisk. I 1880 etablerte han «*Institutum Judaicum*» i Leipzig for å trene misjonærer til å arbeide blant jøder.

Delitzsch er kjent for sitt samarbeid med J. F. K. Keil (1807–1888) om en serie kommentarer til hele GT. Han er også kjent for sin oversettelse av NT til hebraisk.

Hans sønn, Friedrich Delitzsch (1850–1922), var lærer i assyrisk og skrev om det assyriske språk, litteratur og historie.

## Referanser


## Eksterne lenker
* 
*«''Institutum Judaicum''» 
* ''Handschriftliche Funde: Die Erasmischen Entstellungen des Textes der Apokalypse'' (Leipzig 1861)
*
Rega (andre betydninger)

**Rega** kan referere til:

* Rega, elv i Polen, en 167,8 km lang elv som renner ut i Østersjøen.
* Rega Research, en britisk produsent av hi-fi-utstyr, grunnlagt i 1973.
Norvegiana

**Norvegiana** er et filatelistisk samleområde som består av norske motiver, eller motiver med norsk tilknytning, avbildet på utenlandske frimerker, stempler og postale helsaker.
Samlere av dette filatelistiske området er organisert i en klubb kalt *Norvegiana Brevklubb*, som ble stiftet i august 1992. Klubben har idag cirka 30 medlemmer, og gir ut medlemsbladet *Norvegiana-Nytt* per e-post til medlemmene en gang per måned.
Hjemmesiden finnes under Norsk Filatelistforbunds sider.
Roope Latvala

**Roope Latvala** (født 1970) er en finsk gitarist, mest kjent for å ha spilt for bandene Children of Bodom og Sinergy. Han var også den som startet bandet Stone, et av de største bandene innen finsk heavy metal-historie.

## Biografi
Latvala formet bandet Stone i 15-årsalderen, sammen med Janne Joutsenniemi. Bandets stil var karaktisert som mer tradisjonell heavy metal, men de skiftet fort til en raskere og mer aggressiv stil, noe som ble nøkkelen at de mottok stor anerkjennelse. I  ble bandet oppløst, med en diskografi på fire studioalbum, et konsertalbum og et *best of*-album. Etter bruddet med Stone, ga han ut et instrumentalt verk sammen med broren, som hadde tittelen *Latvala Bros*.
Han spilte da sammen med Dementia i et år. I  ble han med i Waltari etter at gitarist Sami Yli-Sirniö sluttet i bandet. Roope spilte sammen med Waltari i seks år, før han bestemte seg for å slutte i bandet.

Latvala startet i Sinergy etter at vokalist Kimberly Goss flyttet fra Sverige til Finland og gjenopprettet bandet. Han påtok seg rollen som tidligere hadde tilhørt Jesper Strömblad (fra In Flames). Gjennom sin karrieré, hadde Latvala mange sideprosjekt og spilte som gjestemusiker for mange band. Noen av de mest bemerkede var Warmen, Nomikon, Pornonorsu, Jailbreakers, Gloomy Grim, og Soulgrind. Til tider komponerte han også filmmusikk.

Når Alexander Kuoppala sluttet i Children of Bodom i året 2003 midt oppe i verdens turnéen deres, ble bandmedlemmene tvunget til å finne en ny gitarist i løpet av en måned. Gitaristen måtte være istand til å lære opptil tjue sanger å spille live på kort tid. Laiho prøvde å få med Kai Nergaard (fra Griffin) uten å lykkes. Med svært liten tid igjen, kontakten han Latvala, den eneste gitaristen han kunne tenkte seg som var flink nok til å lære alle sangene med mest mulig nøyaktighet som kunne erstatte Kuoppala, som hadde spilt i bandet i 10 år. Latvala spilte Moskva-konserten den 16. august vellykket. Tross at han egentlig bare var et midlertidig medlem, ble han med bandet og spilte inn *Trashed, Lost & Strungout* EP-en. Han fortsatte å spille med bandet og spilte også på *Are You Dead Yet?* tross at Alexi alltid spiller soloene på Bodom-album.

Da Latvala startet i Children of Bodom, inngikk han en avtale med ESP gitarer, akkurat som Alexi Laiho og Henkka Seppälä, også har gjort. Før det brukte han Jackson-gitarer.

I mai 2015, ble det annonsert at han hadde forlatt Children of Bodom grunnet kreative grunner og interne problemer med sine andre bandkamerater. Han har i senere intervjuer hevdet at han både ble «stukket i ryggen» av sine tidligere bandkamerater og sparket uten både en grunn og forklaring for det, mens bandet selv hevdet at Latvala de siste årene av sin tid i bandet ikke var begått til gruppen lenger, noe som blant annet inkluderte at han ikke dukket opp på mange av bandets øvinger og på grunn av personlige problemer med et langvarig alkoholmisbruk som hadde forverret seg med årene.

## Eksterne lenker
* 
* 
* 
* Children of Bodom's offisielle nettside
* Uoffisiell Roope Latvala Side
Timothy Dalton

**Timothy Leonard Dalton Leggett** (født 1946) er en britisk skuespiller og den fjerde offisielle skuespilleren som hatt rollen som James Bond og den sjette som har spilt den britiske agenten i historien (Barry Nelson og David Niven har også spilt James Bond i uoffisielle filmer). Det er rollen som James Bond, i filmene *[[I skuddlinjen (James Bond)|I skuddlinjen]]*, org. tittel *The Living Daylights* (1987) og *[[Med rett til å drepe]]*, org. tittel *Licence to Kill* (1989), han er mest kjent for, men Dalton har også hatt en karriere i teateret. Allerede i 1969 var han påtenkt rollen som James Bond i *[[James Bond i hemmelig tjeneste]]*, org. tittel *On Her Majestys Secret Service*, men Dalton syntes selv at han var for ung, og takket nei. Atten år senere, i 1987, takket han ja til rollen som agent 007.

## Liv og virke
Dalton ble født den 21. mars 1946 i Colwyn Bay i Wales, men flyttet i tidlig barndom med sin familie til Belper, Derbyshire i England der han vokste opp. I 1964 begynte han på teaterskolen Royal Academy of Dramatic Art og var på turne med National Youth Theatre. Han fullførte ikke sine studier ved teaterskolen, men sluttet i 1966 for å delta i ensemblet til Birmingham Repertory Theatre.

Dalton kom seg videre til fjernsyn, arbeidet hovedsakelig for BBC, og i 1968 hadde han sin debut på film som den franske konge Filip II av Frankrike i filmen *[[Løven om vinteren]]*. Det ble den første av flere historiske dramaer, som inkludert en nyinnspilling *Wuthering Heights* (1970) hvor han framstilte «Heathcliff». Etter ytterligere en del filmer tok Dalton en pause i 1971 for å kunne konsentrere seg om teateret, og spilte ved Royal Shakespeare Company og andre skuespillertrupper. I 1975 hadde Dalton og Vivien Merchant hovedrollene i en nyoppsetning av Noël Cowards *The Vortex*.

Med to kjente unntak, filmene *Mary, Queen of Scots* (1971) og *Permission to Kill* (1975), ble han værende i teateret fram til 1978. Dette året spilte han i den musikalske komedien *Sextette* hvor han framstilte ektemannen til den 85 år gamle Mae West, noe som ble begynnelsen på hans amerikanske karriere. I USA arbeidet han hovedsakelig i fjernsyn, men også i en rekke filmer. I løpet av denne tiden spilte han «prins Barin» i science-fiction-dramaet *[[Lyn Gordon (film)|Flash Gordon]]* (1980) og som «Mr. Rochester» i BBCs TV-serie *Jane Eyre* (1983). Dalton hadde hovedrollen som med Jonathan Pryce i den gotiske thrilleren *The Doctor and the Devils* (1985).

## Filmografi
### Filmer

### TV

## Referanser


## Eksterne lenker
*
Angrepet på Göteborg

**Angrepet på Göteborg** 14. mai 1717 var Tordenskjolds dristige forsøk på å stoppe den svenske kaperfarten. Med hele eskadren, minus fregattene, skulle han trenge  forbi forsvarsverkene og utradere Göteborgseskadren og de svenske kapere. Hvis göteborgeskadren og Lars Gathes kaprere kunne bli nedkjempet i egen hjemhavn, ville maktbalansen i Nordsjøen endres til fordel for Danmark-Norge. Tap av verdifull tid under forberedelsene blant annet pga. kapteinløytnant Christian Vosbeins ulydighet, forsinket angrepet, som kom ut for sterkere motstand enn ventet.

## Referanser
MS «Pride of Telemark»

**MS «Telemark»**, tidligere **MS «Pride of Telemark»**, var en bilferge som ble bygget i Dunkerque i Frankrike i 1983 og hugget opp i India i 2011.

Skipet hadde en kapasitet på 1&nbsp;500 passasjerer, 550 personbiler og 1&nbsp;640 trailermeter. Båten hadde 300 sengeplasser og 100 lugarer. Det var på 28&nbsp;559 bruttotonn med en lengde på 155 meter og bredde på 28 meter. Skipet hadde fire motorer av typen CCM-Sulzer 12ZV40 med en effekt på 25 470 kw. Farten er 20 knop.

Skipet ble levert til  Stena Line i 1983 og seilte som M/S «Stena Jutlandica» frem til 1996. Deretter hadde fartøyet ulike eiere. Fra 2005 gikk det i rutetrafikk mellom Langesund i Norge og Hirtshals i Danmark for rederiet Kystlink.

Den 11. september 2007 kolliderte ferjen med moloen på vei inn i Hirtshals havn. Grunnstøtingen forårsaket et større hull i skroget på ferjen. Pride of Telemarks erstatningsfartøy var MS Fantaasia.

## Navneendringer

* 1983–1996: «Stena Jutlandica»

* 1996–1998: «Stena Empereur»

* 1998–2002: «P&OSL Provence»

* 2002–2003: «Pride of Provence»
* 2004: «Alkamini A»
* 2005–2011: «Pride of Telemark»
* 2011: «Telemark»

## Opphugging
I august 2011 ble skipet solgt til opphugging i India, og seilte fra Skagen mot India 31. august.

Den 27. oktober&nbsp;2011 ble skipet lagt opp på stranden i den indiske byen Alang, der en av verdens største skrotplasser for skip finnes; deretter startet opphuggingen av fartøyet.

## Søsterskip
Søsterskipet til MS «Pride of Telemark» er MS «Stena Danica».

## Se også

* Ferjesamband mellom Norge og utlandet

## Referanser


## Kilder
* Thyferries har chartet «Pride of Telemark»

## Eksterne lenker
* 
*
Kokosmelk

**Kokosmelk** er en søt, melkeaktig, hvit matingrediens laget av kjøttet fra modne kokosnøtter. Fargen og den rike smaken kommer av et høyt innhold av oljer og sukker. 

Betegnelsen «kokosmelk» kan også brukes om den vannaktige væsken inni nøtta. Denne væsken, når funnet i en ung kokosnøtt, kan mer nøyaktig kalles kokosvann eller kokosjuice. I Malaysia og Indonesia kalles kokosmelk *santan*, og på Filippinene kalles det *gata*.

## Eksterne lenker
*
Otto Polacsek

**Otto Polacsek** (født 23. juni 1904, død ukjent) var en østerriksk skøyteløper.

Han ble overraskende europamester med vanskelige forhold i St. Moritz 1925. Han profitterte sannsynligvis på at han hadde oppholdt seg i alpebyen siden november, mens det norske laget ankom byen like før mesterskapet startet. Uten norsk deltakelse tok han sølv i EM ett år senere.

## Personlige rekorder
* 500 meter – 47,4  
* 1 000 meter – 1.43,5  
* 1 500 meter – 2.30,0  
* 5 000 meter – 8.44,6  
* 10 000 meter – 17.51,4 

## Referanser


## Eksterne lenker
* 
*
Spyridon Marinatos

**Spyridon Nikolaou Marinatos** (gresk: *Σπυρίδων Νικολάου Μαρινᾶτος*, født 4. november 1901, død 1. oktober 1974) var en av de fremste greske arkeologene i det 20. århundre. Hans viktigste oppdagelse var stedet Akrotiri, en minoisk havneby på øya Santorini som ble ødelagt og bevart for ettertiden av et massivt vulkansk utbrudd som startet myten om Atlantis. Marinatos begynte utgravninger i 1967 og døde på stedet i 1974 i en ulykke. 

Marinatos var generaldirektør for antikviteter i det greske kulturdepartementet under det autokratiske styret til oberstene. Hans forhold til oberstene som hadde makten i Hellas, særlig med den avskydde Georgios Papadopoulos, åpnet byråkratiske dører for ham, men skapte kontroverser blant hans akademiske kolleger.

Hans *Crete and Mycenae* (1960) ble opprinnelig publisert på gresk i 1959. Hans oppsummering av utgravningene på Santorini er «Life and Art in Prehistoric Thera» i *Proceedings of the British Academy*, utgave 57 (1972).

## Arkeologiske steder
Marinatos var ansvarlig for utgravningene ved:
* Amnisos
* Thera
* Vathypetro

## Referanser


## Eksterne lenker
* Det arkeologiske stedet Akrotiri Thera
Nikon

**Nikon Corporation** (**株式会社ニコン**) er et japansk selskap i Mitsubishi-gruppen som spesialiserer seg på optikk og bildebehandling. De har produkter som kameraer, kikkerter, mikroskop og måleinstrumenter.

Selskapet ble grunnlagt i 1917 som **Nippon Kogaku K.K.** (Japan Optical Industries Co., Ltd.). I starten produserte de optiske instrumenter som avstandsmålere og mikroskop.

Firmaet skiftet navn til Nikon Corporation etter sine Nikon-kameraer i 1988.

## Objektiver
Selskapet produserte sitt første objektiv—*Anytar* 12cm f/4.5—i 1929. Merkenavnet for objektiver, **Nikkor**, oppstod ved å kombinere forkortelse for **Ni**ppon **Ko**ugaku med bokstaven R, som ofte ble brukt som suffiks for foto-objektiver på den tiden. Navnet ble registrert som varemerke i 1932.

Nikons objektiver har *F-fatning* som standard for speilreflekskameraer—både analoge og digitale—og *Z-fatning* for speilløse kameraer. De har objektiver med brennvidder fra 6mm til 2000mm samt en rekke spesialobjektiver laget for medisinske formål og forskning. Nikkor produserer også optikk for storformatkameraer.

## Kameraer
I 1946 produserte Nikon sitt første kamera; et kompaktkamera. Først ble merkenavnet **Nikorette** foreslått. Ordet bygget—som objektivmerkenavnet—på forkortelsen "Nikko" og skulle beskrive kompaktheten til kameraet. Navnet ble imidlertid ansett som svaktklingende for noe som var tenkt å skulle bli et viktig produkt og man endte med å kun legge til en N, som skaper en mer maskulint uttrykk på japansk. Slik ble navnet **Nikon**.

Nikons kameraportefølje inkluderer kompaktkameraer, speilreflekskameraer, digitale speilreflekskameraer og speilløse kameraer. De digitale speilrefleksene og de speilløse kommer i to hovedversjoner: med fullformat bildesensor og med crop sensor med en cropfaktor på 1,5.

## Referanser


## Eksterne lenker
*
Angrepet på Strömstad

**Angrepet på Strömstad** (19. juli 1717) ble det blodigste nederlaget for Tordenskjold i møte med meget hard motstand. Svenskene hadde gjort Strömstad til et viktig forsyningsknutepunkt foran fremtidige angrep på Norge. Ved å angripe byen håpet Tordenskiold å gjøre oppbyggingen vanskeligere. Før og under angrepet begikk Tordenskjold flere taktiske feil, og som ved angrepet på Göteborg fikk underordnedes svikt alvorlige konsekvenser.

## Bakgrunn
Etter å i mai 1717 ha gjennomført et mislykket angrep mot Göteborg ville Tordenskjold gjøre et nytt forsøk på å angripe de den svenske arméens forbindelselinjer ved å rette et angrep mot Strömstad, som var hoveddepot for den svenske arméens styrker i Norge. Byen var av den grunn blitt befestet med to batterier på Laholmen og to flankerende batterier på land. Byens garnison omfattet 1800 mann under befal av generalmajor Johan Giertta.

## Slaget
De danske skipene gikk ut fra Fredrikshald og natten til den 8. juli ble det varpet inn mot Strömstads havn, der de ved 4-tiden om morgenen ankret opp og begynte å beskyte havnebefestningene. Linjeskipene konsentrerte seg om det kraftige Carolus-batteriet med dets 14 attenpundskanoner på Laholmen, og skytsprammene på de øvrige batteriene. 

Etter noen timers artilleriforberedelse ble seks galeier sendt inn for å la sine medbragte soldater stige i land på Laholmen. Forsvaret var imidlertid ikke nedkjempet og bare to galeier lyktes i å ta seg inn til stranden med robåter, der de ble utsatt for heftig beskytning av svensk infanteri. De tusen danske stormtropper som tok seg inn mot havnen, mislyktes. 

Danskene ble tvunget til å trekke seg tilbake med et tap av 350 mann. De svenske tapene turde ha vært vesentlig mindre. Ingen svenske krigsafarkoster var i kamp ved Strömstad.

## Ettervirkninger
Svenskene klarte å forsvare sine forbindelselinjer for arméens operasjoner i Norge. Etter de tomislykkede angepene mot Göteborg og Strömstad i år 1717, ble Tordenskjold fratatt befalet for 1718 over den danske flåtestyrke i Kattegatt og ble understilt schoutbynachten Andreas Rosenpalm.

## Referanser
Grunntall

**Grunntallet** (også kalt *radiks* eller *basetall*) er antallet unike siffer inkludert null, som brukes i et posisjonsbasert tallsystem. For eksempel har titallsystemet grunntallet ti, derfor kan én enkelt posisjon i tallet ikke få en større verdi enn ni før det blir nødvendig å øke verdien på neste posisjon. Den høyeste verdien et tallsystem kan bruke uten å legge til et ekstra siffer, er én mindre enn grunntallet som blir brukt. Grunntallet er alltid verdien to eller høyere ettersom et tallsystem med bare verdien null eller én er poengløst.

Hvis det ikke er åpenlyst hvilket tallsystem som blir brukt i et tall, kan grunntallet skrives med senket skrift etter tallet. Grunntallet skrives da i titallsystemet. For eksempel tilhører 112 det binære tallsystemet og har samme verdi som 310 i titallsystemet.

## Bruksområder
Desimaltallsystemet med grunntall 10 som vi bruker til vanlig, har antagelig oppstått pga. menneskets ti fingre, selv om noen sivilisasjoner er kjent til å ha brukt andre grunntall.

### Historiske systemer
Den babylonske sivilisasjonen er kjent til å ha brukt grunntall 60. Det var likevel ikke 60 forskjellige symboler. Hvert siffer ble representert ved bruk av et modifisert desimaltallsystem, for eksempel "12 35 1" = 12×60² + 35×60¹ + 1×60°. Babylonerne brukte nummersymboler.

### Andre grunntall i menneskets språk
Flere av de australske stammespråkene bruker binært eller et binærtaktig tellesystem. For eksempel i Kala Lagaw Ya er tallene fra én til seks: *urapon*, *ukasar*, *ukasar-urapon*, *ukasar-ukasar*, *ukasar-ukasar-urapon*, *ukasar-ukasar-ukasar*.

Flere tradisjonelle målesystemer bruker grunntallet tolv, som for eksempel ett dusin (12) eller ett gross (12×12 = 144) og lengdeenheten én fot (12 tommer).

Noen europeiske språk som baskisk, fransk, dansk og det østasiatiske språket aino bruker et tallsystem med grunntall tyve. Mayaene og aztekereene brukte også grunntallet tyve.

### Datamaskiner
I datamaskiner blir det binære systemet med grunntall to og det heksadesimale systemet med grunntall seksten mye brukt. På de helt grunnleggende nivåene opererer maskinene bare med verdiene 0 og 1. Det heksadesimale systemet for datamaskiner fungerer ved å representere hvert siffer som en samling av fire binære sifre. Verdiene 10 til 15 blir representert med sifrene A, B, C, D, E og F.

Det oktale tallsystemet med grunntall åtte er også brukt i datamaskiner for å representere binære nummer. I dette tilfellet blir bare sifrene 0 til 7 brukt. De oktale sifrene blir representert ved å samle 3 og 3 binære sifre sammen.
Hydrogenperoksid

**Hydrogenperoksid** (H2O2) er en blek, blålig væske og den enkleste av peroksidene. Det er en kraftig oksidant, og brukes derfor som blekemiddel og til desinfeksjon.

## Historie
Hydrogenperoksid ble først isolert i 1818 av Louis Jacques Thénard, han lot bariumperoksid reagere med salpetersyre. En forbedret versjon av denne prosessen anvender saltsyre etterfulgt av svovelsyre for å felle ut (fellingsreaksjon) bariumklorid-biproduktet.

## Bruk
Hydrogenperoksid har mange bruksområder, blant annet;
* Hårbleking
* Bleking av tenner
* Ved kontakt med menneskelig hud oppstår en kortvarig (~30–60 minutter) intens blekning av huden på grunn av kapillær embolisme.
* Under kirurgiske inngrep med mye blødning fra større flater, for eksempel skadet muskel, kan en oppløsning av hydrogenperoksid være effektivt til å stoppe blødning
* Desinfeksjon av sår (i svake oppløsninger)
* Desinfeksjon av hals i forbindelse med halsbetennelse
* Som hevemiddel i mat
* Peroksid brukes i en del eksplosiver som for eksempel HMTD og Acetonperoksid. Disse sprengstoffene er relativt lette å tilvirke, og kan dermed også brukes i terrorangrep. Derfor er hydrogenperoksid regulert i flere land
* Hydrogenperoksid er et vanlig desinfeksjons- og blekemiddel i vaskeri-industrien og i for eksempel papirproduksjon
* Benyttes til avlusning av oppdrettslaks
* Benyttes ved AGD-behandling i oppdrettsnæringen

## Kjemiske egenskaper
Hydrogenperoksid er en kraftig oksidant. Den overgås blant annet av fluor, hydroksylradikaler og ozon, men er kraftigere enn kaliumpermanganat, klor, klordioksid.

Hydrogenperoksid spaltes spontant til vann og oksygen.

## Egenskaper

Hydrogenperoksid dekomponerer lett i hvilken som helst basisk løsning:

2H2O2(aq) →2H2O(l) + O2(g)

Løsningene forhindres fra dekomponering ved tilsetting av stabilisator.

## Referanser
Waterlow-skalaen

**Waterlow-skalaen** er en numerisk skala som brukes innen sykepleie for å vurdere pasienters risiko for å utvikle trykksår. Skalaen tar i betraktning faktorer som kroppsbygning/BMI, hudtilstand, kjønn, alder, ernæringstilstand, kontinens og mobilitet. Den gir også råd om hva slags tiltak som er nødvendig avhengig av pasientens poengsum.

## Eksterne lenker
*
Bobby McLean

**Bobby McLean** (født 27. november 1894, død 16. mai 1964) fra Chicago var en amerikansk skøyteløper.

Han var en av de beste profesjonelle skøyteløpere i USA under første verdenskrig. Han var amerikansk mester fire ganger (1911&ndash;1914), og han slo Oscar Mathisen under hans opphold i USA. I 1920 kom han til Norge for revansjeoppgjør om det profesjonelle verdensmesterskap. Dette ble et møte som ble imøtesett med stor interesse, og som samlet et stort publikum på Frogner stadion. Stor var derfor jubelen lørdag 7. februar da Oscar Mathisen gikk seirende ut av duellen på 500 meter på tiden 43,3. Mathisen måtte imidlertid gi tapt på 5000 meter, der McLean vant på tiden 8,53,7. Dagen etter slo imidlertid Mathisen grusomt tilbake og vant både 1500 meter og 10000-meteren med tidene 2,27,8 og 18,29,1.

## Referanser


## Eksterne lenker
* 
* Digitalt fortalt: «Bobby is in town» (skrevet av Per Olav Torgnesskar, ABM-utvikling) (besøkt 11. mars 2012)
Christian Slater

**Christian Slater** (født **Christian Michael Leonard Hawkins**; 1969) er en amerikansk skuespiller.

## Filmografi (utvalg)
* 1985 – *[[The Legend of Billie Jean]]* 
* 1986 – *[[Rosens navn (film)|Rosens navn]]*
* 1989 – *[[Heathers]]* 
* 1989 – *[[The Wizard]]* 
* 1990 – *[[Tales from the Darkside: The Movie]]* 
* 1990 – *[[Young Guns II]]*
* 1991 – *[[Star Trek VI: The Undiscovered Country]]* 
* 1991 – *[[Robin Hood – tyvenes prins|Robin Hood - tyvenes prins]]*
* 1992 – *[[Kuffs]]* 
* 1993 – *[[True Romance]]* 
* 1993 – *[[Viltre hjerter]]*
* 1993 - *[[Jimmy Hollywood]]* 
* 1994 – *[[En vampyrs bekjennelser]]* 
* 1996 – *[[Broken Arrow (film)|Broken Arrow]]*
* 1997 – *[[Austin Powers – Agenten som kom ut av fryseren]]* 
* 1998 – *[[Hard Rain (film)|Hard Rain]]*
* 1998 – *[[Very Bad Things]]* 
* 2001 – *[[3000 Miles to Graceland]]* 
* 2005 – *[[Alone in the Dark (2005 film)|Alone in the Dark]]* 
* 2006 – *[[Bobby (2006 film)|Bobby]]* 
* 2007 – *[[He Was a Quiet Man]]*
* 2012 – *[[Bullet to the Head]]*
* 2013 – *[[Nymphomaniac]]*

## Referanser


## Eksterne lenker
* 
*